1984-جو ايلده شاعيرين "عؤموردن اوزون گئجه‌لر" آدلي کيتابي و س‌س‌ري خالقلاري‌نین ديللريندن ترجومه ائديلميش پوئتيک اثرلردن عيبارت "قارداشليق چلنگي" توپلوسو ايجتيماعيت طرفيندن آذربايجان س‌س‌ر دؤولت موکافاتينا تقديم اولونسا دا، حاکيم دايره‌لرين اعتيناسيزليغي ايله قارشيلاندي. بو سويوق موناسيبت اونو سارسيتمادي. شاعيرين ان بؤيوک وظیفه‌سيني يازيب ياراتماقدا گؤرن خليل رضا يورولمادان وار قووّه‌سي ايله چاليشير؛ يئني شئعیرلري، عئلمي آراشديرمالاري ايله تسللي تاپير. 1985-جي ايلده "مقصود شيخ‌زاده‌نین بديعي ياراديجيليغي و آذربايجان-اؤزبک ادبي علاقه لري‌نین آکتوال پروبلئملري" مؤوضوسوندا دوکتورلوق ديسسئرتاسیاسي مودافيعه‌ ائدير. 1986-جي ايلده آذربايجان ادبياتي‌نین اينکيشافينداکي خيدمتلرينه گؤره اونا امکدار اينجه‌صنعت خاديمي فخري آدي وئريلير.